کریستۆڤ پیاتیک، هێرشبەری جێنەوا، گواستنەوە
رووداو - هەولێر
یانەی ئەیسی میلانی ئیتاڵی بەتەواوی لە گواستنەوەی ئەستێرەیەکی تازە دەرکەوتوو، کە ئامانجی بەشێکی زۆری یانە گەورەکانی ئەوروپایە نزیکبووەتەوە.
رۆژنامەی لاگازێتا دێللۆ سپۆرتی ئیتاڵی رایگەیاندووە، میلان بەتەواوی لە کڕینی کریستۆڤ پیاتیک نزیکبووەتەوە و چاوەڕواندەکرێت رۆژی سێشەممە بەفەرمی گرێبەستەکەی رابگەیێندرێت.
سەرچاوەکە ئەوەی راگەیاندووە، پیاتیک بەرامبەر 40 ملیۆن یۆرۆ پەیوەندی بە میلان دەکات، گرێبەستەکەی بۆ ماوەی 5 ساڵە و مووچەکەشی 2 ملیۆن یۆرۆ دەبێت لە ساڵێکدا.
لاگازێتا ئەوەشی راگەیاندووە، رێککەوتنی هەردوولا لەکاتێکدایە کە سبەی لە سێریا ئەیدا رووبەڕووی یەکدەبنەوە و رۆژی سێشەممەش بەفەرمی گرێبەستەکە رادەگەیێندرێت.
پیاتیک لە میلان دەبێتە جێگرەوەی گۆنزالۆ هیگواین، کە چاوەڕواندەکرێت هێرشبەرە ئەرجەنتینییەکە پەیوەندی بە چێڵسی بکات.